În ultima perioadă, pe mai multe pagini de Facebook au fost postate articole prin care oamenii sunt atrași să facă așa-zise "investiții".
Această "oportunitate de afacere" este promovată sub numele Autorității de Supraveghere Financiare și folosește în mod fraudulos imaginea ASF precum și fotografii cu reprezentanți ai altor autorități din România.
Atenție! Nu dați curs, sub nicio formă, unor propuneri de investiții sau de transferuri de fonduri venite din partea unor persoane care susțin că reprezintă ASF. Acestea sunt tentative de fraudă!
ASF NU face recomandări de investiții, NU solicită transferuri de fonduri și NU intermediază recuperări de sume pierdute în investiții anterioare!
Dacă ai fost înșelat, adresează o plângere autorităților competente.